Gaua (uhartea)

Gaua (aurrez Santa Maria uhartea) Vanuatu iparraldeko uharte bat da, Banks uhartediko handiena eta bigarren populatuena, Vanua Lavaren atzetik. 2009ko erroldaren arabera 2.491 biztanle daude eta herririk handiena Jolap da.

 Geografia 
Itxura borobil samarra du eta 330 km²-ko azalera du uharteak, 21 km-tako luzera eta 20 km-tako zabalera.

Uhartearen erdian Gharat sumendia dago (797 m), oraindik aktibo dagoena. Azkenengo erupzioa 2013an izan zuen. Letas aintzirak inguratzen du sumendia ekialdetik, 9 km-ko luzera du eta 6 km-ko zabalera. Sumendiaren ekialdeko maldan Siri ur-jauzia aurkitzen da, 120 metrotako altuera duena.

 Historia 
K.a. XII. mendean austronesiar nabigatzaileek kolonizatu zituzten Banks uharteak. Lapita kulturari dagokion obsidianak aurkitu dituzte arkeologoek.

1606an Pedro Fernandes de Queirós esploratzaile portugaldarra izan zen uhartea ikusi zuen lehen europarra. Santa María izenarekin kartografiatu zuen. Espiritu Santora jarraitu zuten ondoren, Vanuatuko uharte handiena, eta kolonia bat ezarri zuten han.

 Ekonomia 
Gauatarrek Melanesiako nekazaritzan eta arrantzan oinarritzen dute haien ekonomia. Kopra eta kakaoa dira esportazio gai nagusiak.

 Azpiegitura 
Gauak aireportua du uhartearen ipar-ekialdean.

 Iruditegia 

 Erreferentziak 

 Kanpo estekak 

Kategoria:Vanuatuko uharteak